Whenever, Wherever

«Whenever, Wherever» (), կոլումբիացի երգչուհի Շակիրայի երգը իր «Laundry Service» առաջին անգլալեզու և երրորդ ստուդիական ալբոմից։ Թողարկվել է 2001 թվականի օգօստոսի 27-ին «Epic Records» լեյբլի կողմից որպես ալբոմի գլխավոր սինգլ։ Երգի հեղինակներն ու համապրոդյուսերները եղել են Շակիրան և Թիմ Միտչելը, երգի գրմանը նաև մասնակցել է լատինաամերիկյան երգչուհի Գլորիա Էստեֆանը։ «Whenever, Wherever» փոփ երգ է, որն իր մեջ ներառում է էթնիկական ռիթմի և ինկային երաժշտության տարրեր։

Թողարկումից հետո «Whenever, Wherever» երգը հիմնականում արժանացել է երաժշտական քննադատների դրական արձագանքների, որոնք գովաբանել են երգը։ Երգը դարձել է բեկումնային՝ հասնելով ամերիկյան Billboard Hot 100 հիթ-շքերթի վեցերորդ հորիզոնականին։ Այսպիսով, երգը դարձել է երկրի ամենահաջողակ սինգլը։ Այն հանրաճանաչ է մնում նույնիսկ «Hips Don't Lie» երգի թողարկումից հետո, որը 2006 թվականին հիթ-շքերթում հասել է առաջին հորիզոնականին։ Թրեքը գլխավորել է քսաներկու երկրների, այդ թվում՝ Կոլումբիայի և Լատինական Ամերիկայի, Եվրոպայի և Օվկիանիայի մեծ մասի հիթ-շքերթները։ Ամբողջ աշխարհում 8,5 միլիոն օրինակ վաճառքով, երգը դարձել է 2001 թվականի ամենամեծ հիթը։ Այս երգը դարձել է Շակիրայի «այցեքարտը»։

Նախադրյալներ և թողարկում
Dónde Están los Ladrones? երկրորդ խոշոր ալբոմի թողարկումից հետո 1998 թվականին, մեծ հաջողություն ունենալով, Շակիրան 2000 թվականին թողարկել է իր հինգերորդ «MTV Unplugged» ալբոմը։ Այնուամենայնիվ, Շակիրան ցանկանում էր աշխարհում հայտնի դառնալ անգլերեն երգերով։ Շակիրան ասել է. «Նախքան այս դժվարին քայլը կատարելը՝ անգլերեն երգ գրելն ու իմ առաջին անգլերեն ալբոմն ստեղծելը և աշխարհին ներկայացնելը ... իհարկե ես պատրաստ էի դրան և մի փոքր վախենում էի... ստում եմ, շատ էի վախենում։ Բայց ես գիտեի, որ դա կանեմ, և իմ բնազդները միշտ հուշում էին ինձ առաջ շարժվել և գլխով ցատկել հորձանուտի մեջ»։ Դրանից հետո 2001 թվականի սեպտեմբերի 27-ին «Whenever, Wherever» երգը թողարկվել է որպես նրա հիմնական առաջնաելույթային սինգլ։ Միևնույն ժամանակ, իսպանական տարբերակը, որը կոչվում է «Suerte» (ինչը նշանակում է հաջողություն), թողարկվել է իսպանալեզու շուկաներում.

Ստեղծագործություն 
«Whenever, Wherever» երգի հեղինակներն ու համապրոդյուսերները եղել են Շակիրան և Թիմ Միտչելը, ինչպես նաև երգի գրմանը մասնակցել է լատինաամերիկյան երգչուհի Գլորիա Էստեֆանը:. Երաժշտական հնչեղության մեջ երգը փոփ երաժշտության և էթնիկ ռիթմի խառնուրդ է լատինաամերիկյան տիպիկ գործիքների` չարանգի և Քենի ֆլեյտայի հետ։ «Whenever Wherever» երգը գրվել է դո-դիեզ մինորի տոնայնությամբ։ Երգը ստեղծվել է ինկային երաժշտության ազդեցության ներքո ՝ չարանգի և Քենի ֆլեյտայի մասնակցությամբ։ Պան սրինգը նվագել է Շոտլանդիայի Հյուսիսային Այշիր քաղաքից Էնդի Ֆ. Դոուլինգը։

Լիրիկական «Whenever, Wherever» երգը պատմում է Շակիրայի կյանքում գլխավոր դեր ունեցող ճակատագրի մասին։ Երգը սկսվում է կիթառի նվագով, որը հիշեցնում է Pink Floyd-ի  «Shine on You Crazy Diamond» երգի չորսնոտայանոց ռիֆը, որից հետո սկսվում է երգը։ Այնուհետև Շակիրան պատմում է այն մասին, թե ինչպես է տղայի ետևից կգնար նույնիսկ մինչև լեռան գագաթը՝ վտանգելով իր կյանքը և մարմնի մասերը, որպեսզի միավորվի նրա հետ։ Կրկներգից առաջ Շակիրան «le ro lo le lo le, Le ro lo le lo le’s» է երգում, իսկ կրկներգի ժամանակ երգում է  «Whenever, wherever/We’re meant to be together/I’ll be there and you’ll be near/And that’s the deal my dear.» (Կապ չունի երբ և որտեղ/Մեզ վիճակված է լինել միասին/Ես կլինեմ այնտեղ, իսկ դու կողքիս/Ահա այդպես էլ կլինի, սիրելիս)։

Քննադատական ընդունելություն 
«Whenever Wherever» երգը երաժշտական քննադատների կողմից ստացել է հիանալի արձագանքներ։ Allmusic երաժշտական տվյալների բազայից Ալեքս Հենդերսոնը բարձր է գնահատել երգը, գրելով, որ այն «վարակիչ է» և «Դա Շակիրայի համար նույնն է ինչ Ռիկի Մարտինի համար 'Livin' la Vida Loca-ն․ գլխավոր անգլալեզու հիթը, որն օգնել ե նրան անցնել անգլալեզու հանրությանը մեծ թափով»։ Yahoo! Music երաժշտական ընկերությունից Լիզա Օլիվերը երաժշտությանը անվանել է ալբոմի առաջատար թրեք։ The Guardian օրաթերթից Ալեքսիս Պետրիդիսը գովել է արտահայտությունը՝ ասելով, որ այն «դժվար է մոռանալ»։ Bland Is Out There վեբ-կայքին նույնպես դուր է եկել արտահայտությունը՝ նշելով, որ «սա բոլոր ժամանակների ռադիոհիթերից ամենահաջողվածն է»։ «Suerte»-ը նաև նվիրել է իսպանալեզու տարբերակը, որը բոլոր գովասանքներից վեր էր, քանի որ «Շակիրայի անգլիական վոկալը ավելի խռպոտ և նողկալի է։ Իսկ մայրենի լեզվով նա վեհ և նազելի է»։ Entertainment Weekly ամերիկյան պարբերականից Դևիդ Բրաունին նկատել է. «երգն ունի լատինաամերիկյան փոփի հանդուգն հմայք»։ Ըստ About.com-ից Բիլ Լեմբի «Top 5 Pop Songs»-ում երգը զբաղեցնում է 3-րդ հորիզոնականը։

Դիրքեր հիթ-շքերթներում 

«Whenever, Wherever» երգը եղել է ամենահաջողակ սինգլը «Hips Don't Lie» երգից առաջ, որը թողարկվել է 2006 թվականին։ Ըստ Yahoo! Music-ի «Hips Don't Lie» սինգլը աշխարհում վաճառվել է առնվազն 5 միլիոն օրինակով և վերջին տասնամյակում ամենաշատ վաճառվող սինգլների ցանկում զբաղեցրել է տասնյոթերորդ հորիզոնականը։ ԱՄՆ-ում Billboard Hot 100 հիթ-շքերթում «Whenever, Wherever» երգը առաջնաելույթ է ունեցել 76-րդ հորիզոնականում և հասել գագաթնակետին՝ վեցերորդ հորիզոնականին։ Այսպիսով, այն դարձել է նրա առաջին սինգլը, որը հիթ-շքերթում ներառվել է թոփ-10-ում։ Բացի այդ, երգերը համապատասխանաբար Billboard Hot Latin Tracks, Latin Pop Airplay, Hot Dance Club Play-ում և Top 40 Tracks հիթ-շքերթներում զբաղեցրել է 1, 3 և 4-րդ հորիզոնականները։ Կանադայում երգը հասել է 4 հորիզոնականին։ 2000 թվականի հոկտեմբերի 2-ին Ավստրալիայում երգը վեց շաբաթով հայտնվել է առաջին հորիզոնականին։ 2002 թվականի հունվարի 20-ին Նոր Զելանդիայում երգը Recorded Music NZ-ում չորս շաբաթով առաջնաելույթ է ունեցել 39 հորիզոնականում։ Անցկացրել է 8 շաբաթ առաջին հորիզոնականում՝ դառնալով նրա համար հիթ-շքերթներում ամենաբարձր հորիզոնականներն ունեցող սինգլ։

Եվրոպայում «Whenever, Wherever»-ը մեծ հաջողություն է ունեցել` հասնելով տասնյակից ավելի երկրների հիթ-շքերթների առաջին հորիզոնականներին, ինչը օգնել է Շակիրային արագորեն հաստատվել եվրոպական ասպարեզում։ Մեծ Բրիտանիայում երգը դարձել է Շակիրայի առաջին երգը, որը ներառվել է UK Singles Chart հիթ-շքերթի թոփ 3-ում՝ հասնելով 2-րդ հորիզոնական և այնտեղ մնալով երկու շաբաթ։ Ի վերջո սինգլը տասը շաբաթ անցկացրել է աղյուսակի լավագույն թոփ 10-ում, և ինը շաբաթ՝ թոփ 75-ում։ Երգը 21-րդ դարում համարվում է արտիստի 17-րդ ամենավաճառվող երգը։ Այն նաև Մեծ Բրիտանիայում համարվում է 2000 թվականի 38-րդ ամենալավ վաճառվող սինգլը։ Ավստրիայում երգը յոթ շաբաթ զբաղեցրել է առաջին հորիզոնականը, իսկ Ֆրանսիայում՝ չորս։ Իտալիայում երգն մեկ շաբաթ մնացել է առաջին հորիզոնականում։ Ավելի ուշ զբաղեցրել է 4-րդ, իսկ հետո բարձրացել մինչև 2-րդ հորիզոնակն և կրկին հասել գագաթնակետին։ Հետագայում կրկին իջել է 2-րդ հորիզոնական և նորից բարձրացել գագաթնակետին։ Հետո նորից 2-րդ հորիզոնականից բարձրացել է առաջին հորիզոնական, որտեղ մնացել է ևս երկու շաբաթ՝ ընդհանուր առմամբ յոթ շաբաթ անընդմեջ անցկացնելով հիթ-շքերթի բարձր հորիզոնականներում։ Շվեյցարիայում երգը առաջնաելույթ է ունեցել աղյուսակի 9-րդ հորիզոնականում, իսկ հաջորդ շաբաթ հասել 1-ին հորիզոնականին, որտեղ մնացել է տասնյոթ շաբաթ անընդմեջ՝ դառնալով երկրի քսաներկուերորդ ամենահաջողակ երգը վերջին մեկ տասնամյակում։ 17 շաբաթ հիթ-շքերթները ղեկավարելով՝ այն նաև երկրում  առաջին հորիզոնականում ամենաերկար գտնվելու համար ռեկորդ է սահմանել։ 2014 թվականի փետրվարին «Whenever, Wherever» երգը հայտնվել է UK Singles Chart հիթ-շքերթի 99-րդ հորիզոնականում։

«Suerte» իսպանական տարբերակը, որը նույնպես գրվել է Շաքիրայի և Միտչելի կողմից, թողարկվել է որպես սինգլ Իսպանիայում, Մեքսիկայում, ինչպես նաև Հարավային Ամերիկայի մի քանի երկրներում։ Երգը դառնալով մեծ հիթ՝ հասել է Billboard's Hot Latin Tracks հիթ-շքերթի գագաթնակետին՝ այնտեղ մնալով տասնյոթ շաբաթ անընդմեջ և չորս ամիս մնալով հիթ-շքերթի թոփ 10-ում։ Այն նաև հայտնվել է գրեթե բոլոր անգլալեզու երկրների հիթ-շքերթներում, որտեղ այն թողարկվել է։

Տեսահոլովակ 
Տեսահոլովակը նկարահանել է ռեժիսոր Ֆրենսիս Լոուրենս կանաչ էկրանի առջև և ցույց է տվել Շակիրայի յուրօրինակ ճանապարհորդությունը աշխարհով մեկ, որում նա պարով պատկերել է բնության երևույթները։ Տեսահոլովակը սկսվում է նրանով, որ Շակիրան գտնվում է օօվկիանոսի մեջ, ապա հայտնվում են ժայռերը և լեռների լանդշաֆտը։ Հետո նա հայտնվում է անապատում, որտեղ սկսում է պարել ձիերի երամակի մեջ։ Երամակը անսպասելիորեն անհետանում է, և Շակիրան իր ծնկների վրա ընկնում է ցեխի մեջ, ու սկսում է սողալ։ Տեսանյութի վերջում Շակիրան կանգնած է ձնառատ լեռան գագաթին, ապա նետվում է ջրի մեջ և ավելի խորն է սուզվում, այդպիսով ավարտելով հոլովակը այնտեղ, որտեղ սկսվել էր։

Տեսահոլովակը միանգամից հիթ է դարձել երաժշտական ալիքներում։ Այն դարձել է Շակիրայի առաջին տեսահոլովակը, որը թողարկվել Է MTV Total Request Live ծրագրում։ Տեսահոլովակը մեկ շաբաթվա ընթացքում հասել է MuchMusic ալիքի Countdown ծրագրի առաջին հորիզոնականին։ 2002 թվականին «Լավագույն կարճամետրաժ երաժշտական տեսահոլովակ» անվանակարգում նվաճել է «Լատինական Գրեմմի» մրցանակ։ Գոյություն ունեն երկու տեսառեմիքսներ․ Tracy Young Spin Cycle Mix և Tracy Young Tribal Mix։

Այլ տարբերակներ և կենդանի կատարումներ 
Շակիրան ձայնագրել է «Whenever, Wherever» կենդանի շոուի ստուդիական տարբերակը, որն օգտագործվել է անգլերեն և իսպաներեն հեռուստատեսային ելույթների համար։ Այն կոչվել է «TV Edit»։ Շակիրան բնօրինակ CD տարբերակը երգել է միայն մեկ անգամ 2001 թվականին Radio Music Awards-ի ժամանակ, որտեղ առաջին անգամ երգը կատարվել է կենդանի տարբերակով։ Երգի ռեմիքսն ընդգրկել է վերահրատարակված Laundry Service-ը, Laundry Service: Washed & Dried-ը Այն կոչվում էր «Sahara Mix» և բոլորովին տարբերվում էր բնօրինակ տարբերակից, որը պետք է հնչեր հստակ մերձարևելյան ոգով։ Tour of the Mongoose համաշխարհային շրջագայության համար «Sahara Mix» երգի սկզբում Շակիրան թմբուկներ է կիրառել և դրանք ներառել «Whenever, Wherever/Suerte» բնօրինակ տարբերակի մեջ, ինչը Շակիրային ավելի շատ ժամանակ էր տրամադրում հանդիսատեսի հետ շփվելու համար։ Երկրորդ Oral Fixation Tour համաշխարհային շրջագայության ժամանակ «Whenever, Wherever/Suerte» երգում կիրառվել է նույն ձևաչափը։ Սակայն, ի տարբերություն Tour of the Mongoose շրջագայության պարել է պարանով թմբուկների վրա։ DVD Live & Off the Record-ը գովազդելու համար Շակիրան երգը կատարել է որպես երկրորդ սինգլ՝ ուղղելով ռադիոյում բնօրինակ տարբերակը և տեսանյութը, որը ներառել է«Poem to a Horse» պրոմոհոլովակում։ The Sun Comes Out World Tour համաշխարհային շրջագայության ընթացքում Շակիրան երգին ավելի «ճակատագրական» հնչողություն է հաղորդել՝ այն խառնելով անգլիական EMFs խմբի «Unbelievable» երգի քավեր-տարբերակի հետ, և հանդիսատեսից աղջիկների հրավիրել բեմ՝ կարճ պարային դասի համար։

Երգացանկ

Հիթ-շքերթներ

Շաբաթական հիթ-շքերթներ

Տարեկան հիթ-շքերթներ

Տասնամյա հիթ-շքերթներ

Ծանոթագրություններ 

Շակիրայի երգեր
2001 ալբոմներ
Երգեր այբբենական կարգով
Irish Singles Chart գլխավորած սինգլներ